runetrust/blame-folketinget-dk huggingface dataset:
John Dyrby (S), 2006-05-17:
Jeg synes egentlig, jeg åbnede lidt for det i min ordførertale ved at sige, at jeg tror, man skal kigge lidt bredere på virksomhedsskatteordningen.
Man kunne f.eks. se på, om virksomhedsskatteordningen skal bruges, når der ikke er nogen reelle erhvervsmæssige aktiviteter.
Det kunne være en indgangsvinkel til det.
Jeg nævnte også den såkaldte 15-procents-regel, der jo i virkeligheden, som skatteministeren ganske rigtigt var inde på, er noget bedaget.
Man skulle måske se på, om den er relevant nu, for der er jo trods alt løbet meget vand i stranden siden 1982.
Det er nogle af de ting, jeg synes man skal tage op og kigge på.
Morten Homann (SF), 2006-05-17:
Jeg er selvfølgelig meget glad for Socialdemokraternes og hr. John Dyrbys støtte til principperne i forslaget, men det forekommer mig, at det var en smule vagt, hvad det er for nogle alternative modeller, hr. John Dyrby vil pege på for at løse de problemer, han er enig i der er med forældrekøbsordningen.
For at sige tingene som de er, er det vel næppe nogen hemmelighed for hverken skatteministeren, hr. John Dyrby eller mig selv, at de vanskeligheder, hr. John Dyrby har, skyldes, at Socialdemokraterne har accepteret regeringens skattestop og dermed har fraskrevet sig mulighederne for at bruge skattepolitikken til at løse nogen som helst problemer i dette land.
Kunne hr. John Dyrby ikke prøve at løfte lidt mere af sløret for, hvad det er for nogle værktøjer, Socialdemokraterne forestiller sig, når man nu ikke vil løse et skattepolitisk problem med skattepolitiske instrumenter, men går og fabulerer om nogle andre?
John Dyrby (S), 2006-05-17:
Nu hørte jeg skatteministerens bemærkning før om, at der er plads nede på Slotspladsen.
Jeg vil bede skatteministeren om at kigge ud ad vinduet, så kan han se, at der er meget begrænset plads, og der kommer stadig flere til.
Det er en sand fornøjelse.
Jeg tror, man skal holde fast i, at det er virksomhedsskatteordningen, der har gjort forældrekøb mulig.
Man kan heller ikke afvise, at den type boligkøb har løst boligproblemerne for nogle unge mennesker, der typisk er i gang med en uddannelse, og hvor mangel på ungdomsboliger har betydet, at udsigten til en bolig for mange vil være særdeles langsigtet.
Men det må også konstateres, at ordningen formentlig har været med til at hæve priserne på en bestemt type boliger, og at det for mange kan være en betydelig og måske ikke helt fair økonomisk fordel at anvende ordningen.
Vi vil derfor gerne være med til at se på ordningen, og vi vil også gerne være med til at lave nogle ændringer på området, men jeg er ikke sikker på, at den af SF foreslåede fremgangsmåde er den rigtige, om end baggrunden for den er meget sympatisk.
Jeg forestiller mig f.eks., at der i stedet for en særregel om nærbeslægtede bliver set lidt bredere på virksomhedsskatteordningen generelt, og at det frem for bare at sløjfe den gamle regel, som jo i virkeligheden er en 15-procents-regel, overvejes, om det ikke er andre urimeligheder, der også skal ses på ved samme lejlighed.
Vi er således enige i hensigten bag forslaget fra SF, og vi vil gerne se nærmere på løsningsmodeller, også gerne snart.
Men på det foreliggende grundlag kan vi ikke støtte forslaget.
Rikke Hvilshøj (V), 2006-05-17:
Som jeg har oplyst i besvarelsen af folketingsspørgsmål nr. S 4026 tilbage fra den 27. april i år, vil ansøgning om ægtefællesammenføring fra irakiske statsborgere, som er gift med herboende dansk statsborgere, for tiden blive tilladt indgivet her i landet.
Det samme gælder ansøgninger fra irakiske statsborgere, som er gift med i Danmark fastboende udlændinge, der har opnået en væsentlig tilknytning til Danmark.
De hensyn, der ligger til grund for denne midlertidige praksis, svarer til de hensyn, der ligger til grund for ministeriets notat af den 15. december 2004 om ændring af praksis for indgivelse af ansøgning om ægtefællesammenføring her i landet, nemlig respekten for Danmarks internationale forpligtelser.
Dette kan man også læse om i den meddelelse om irakiske statsborgeres mulighed for indgivelse af ansøgning om ægtefællesammenføring her i landet, som ministeriet den 15. maj 2006 har offentliggjort på ministeriets hjemmeside.
Om ret til familiesammenføring for afviste irakiske asylansøgere, som har en dansk ægtefælle, kan jeg henvise til min besvarelse af den 7. marts 2006 af folketingsspørgsmål nr. S 1745.
I det svar redegjorde jeg for, at den særlig sårbare sikkerhedsmæssige situation for udenlandske statsborgere i Irak med stor styrke taler for, at såfremt der er tale om et familieliv, som Danmark er forpligtet til at beskytte i medfør af EMRK, vil der for tiden kunne gives tilladelse til familiesammenføring i disse sager.
Det har den konsekvens, at de sædvanlige betingelser for familiesammenføring vil blive fraveget.
Lise von Seelen (S), 2006-05-17:
»Vil ministeren – på baggrund af finansministerens udmelding til Politiken den 6. maj 2006 om et ekstra råderum til velfærdsservice i årene fremover – tage initiativ til at foreslå mere kvalitet og velfærd på det sociale område i forbindelse med de igangværende kommuneforhandlinger?«
Søren Gade (V), 2006-05-17:
For det første er det vigtigt for mig at sige, at den, der pågriber, har ansvaret, og det er ikke for at slippe let om ved det, for jeg medgiver gerne, at så enkelt er det ikke, og derfor går vi også ind og tager problemstillingen op, og vi tager det alvorligt.
For det andet er det sådan, at jeg tror, at de danske soldater er nogle af de soldater, som er bedst uddannet i humanitær folkeret, når de bliver udsendt – og med bedst mulige instruks.
Der tror jeg, jeg kan sige til hr. Frank Aaen, at vores soldater jo heller ikke er interesserede i hverken at se på eller være med til nogen former for overgreb.
Og derfor er det jo også vigtigt for mig at sige, at vores soldater jo rent faktisk griber ind, når eller hvis de ser det.
Jeg er også nødt til at sige til hr. Frank Aaen, at vi ikke kan påtage os ansvaret for alle andre nationer, vi kan påtage os ansvaret for det, vi gør, vi kan påtale, at vi finder de internationale konventioner vigtige, og at de skal overholdes, og vi kan påtale, når der sker nogle overgreb.
Det har vi gjort, og det vil vi gøre til stadighed, og jeg er igen klar til og glad for, at vi diskuterer de her spørgsmål, for det er vigtigt at sige – og jeg har sagt det før – at der ikke findes tortur light, og vi er nødt til også at overbevise de lande, hvor vi nu opererer med vores soldater, om, at konventionerne skal overholdes.
Hermed sluttede spørgsmålet.
Eva Kjer Hansen (V), 2006-05-17:
Jeg gætter på, at det er hr. Morten Homann bekendt, hvordan vi har opdelt magten i Danmark, og der er det jo altså sådan, at det er politiets opgave som den udøvende magt at efterforske lovovertrædelser, gennemføre retsforfølgelse af mennesker, som vurderes at have optrådt på en måde, der er strafbar.
Det er politiets opgave, og det, der kan være brug for, er jo, at flere simpelt hen anmelder de her sager.
Det kan både lejere, brugere, der har været i kontakt med de her hjemmesider, gøre, men det var også noget, som lejerorganisationerne oplagt kunne tage sig af, hvor de kunne bidrage til, at der kommer flere anmeldelser, så politiet kan gå i gang med de sager.
Morten Homann (SF), 2006-05-17:
Jeg ved ikke, om det generelt er regeringens politik, at når der er områder, hvor loven tilsyneladende overhovedet ikke bliver overholdt, så må folk bare selv ligge og rode med det og sørge for at anmelde.
Det tror jeg at socialministeren skal tage en diskussion med sin kollega skatteministeren om, for jeg ved, at skatteministeren har det synspunkt, at på hans område kan skattemyndighederne godt tillade sig at være lidt udfarende en gang imellem for at sikre sig, at landets love bliver overholdt.
Derfor vil jeg spørge ministeren: Hvis man bare taler om fuldstændig uskyldige tiltag som f.eks. at sørge for, at der er tilstrækkelig information om, at det her jo er ulovligt, og at man kan politianmelde det, er det så et initiativ, som regeringen vil tage?
Kunne regeringen tænkes at tage initiativer til at opfordre politiet og anklagemyndigheden til at se nærmere på de her områder?
Kunne det tænkes, at regeringen på andre måder kunne øge fokus på det her område, eller er det alene noget, som man bør overlade til de stakler selv, som kommer i klemme på det her felt?
Eva Kjer Hansen (V), 2006-05-17:
Jeg har netop sagt, at jeg kraftigt opfordrer folk til at anmelde det til politiet, når de bliver udsat for den her slags problemer.
Det er jo det, der er vejen frem.
Altså, lovgivningen, i hvert fald med hensyn til dusørreglen, er ganske klar, og det, der så skal til, er, at man anmelder det til politiet, så der kan blive ført en sag på det.
Og som jeg refererede til, har der faktisk været en dom på det her område.
Det har jeg altså ikke mulighed for at gøre.
Borgere, der føler, at de er ude for at blive snydt af sådan en hjemmeside, må anmelde det.
Og det var jo også noget, lejernes organisationer kunne tage sig af.
Morten Homann (SF), 2006-05-17:
Jeg deler jo den samme undren som fru Lissa Mathiasen.
Hvis ministeren er enig i, at det her både er urimeligt og i strid med loven, er det så tilfredsstillende, at der praktisk talt ikke bliver ført nogen sager på det her grundlag?
Hvis ministeren er enig med mig i, at det ikke er tilfredsstillende, at der ikke bliver ført nogen sager, eller at der på anden måde bare florerer åbenlyst ulovlige ting, kunne ministeren så ikke svinge sig op til at komme med nogle initiativer, som skal sørge for, at loven også bliver håndhævet på det her punkt, for det gør den jo tydeligvis ikke?
Eva Kjer Hansen (V), 2006-05-17:
Så kan jeg oplyse, at jeg vil bede parterne, der nu deltager i arbejdsgruppen om lejelovgivningen, om at overveje, om der er andet og mere, man kunne tage fat på i den her sammenhæng.
Men jeg bliver nødt til endnu en gang at understrege, at i forhold til lejeloven er der altså ikke basis for at kræve en skærpelse, for lejeloven er meget klar i sine formuleringer.
Så det, der er brug for, er, at man anmelder de sager, man kommer ud for, og at politiet så kan granske, hvad det er for nogle forhold, der gør sig gældende.
Og som sagt har vi set et eksempel på en dom på området, og derfor er min opfordring: Anmeld de sager, man bliver udsat for.
Lissa Mathiasen (S), 2006-05-17:
Jamen et er at gå til politiet, men der er ingen tvivl om, at der både er noget ophavsretslovgivning i det her, og at det måske også er spørgsmål om noget datalovgivning; der kan også være noget markedsføringslovgivning.
Når jeg spørger, er det selvfølgelig ud fra, at jeg måske havde håbet, at ministeren ville give det svar, at ministeren vil drage omsorg for, at der, i et forsøg på at få inddæmmet det hele, bliver foretaget en lidt grundigere undersøgelse af, hvad det egentlig er for en trafik, der foregår, hvad det rent faktisk er ud over spørgsmålet om straffelov, dusørlovgivning, som ministeren nævnte, og som vi allerede har på boligområdet.
Det er egentlig det, jeg prøver om jeg kan liste ud af ministeren.
Eva Kjer Hansen (V), 2006-05-17:
Det afgørende er jo, at man går til politiet og anmelder det, så politiet kan undersøge forholdene.
Som jeg har gjort opmærksom på, er lejelovgivningen ganske klar på området.
Man må ikke tage vederlag for formidling af boliger.
Så det er altså et spørgsmål om at gå til politiet og få sagen undersøgt.
Lissa Mathiasen (S), 2006-05-17:
Tak til ministeren for svaret.
Men det, der jo er helt forfærdeligt, er, at det selvfølgelig er dybt krænkende for en person, som reelt har haft en lejlighed i udbud, men som pludselig oplever, at den figurerer andre steder.
Det er jo grov chikane over for sådan en person.
Og det værste er endda, at personen ikke engang selv er i stand til at trække en sådan forkert, ulovlig indlagt annonce væk fra nettet, fordi man ikke selv har lagt den ind.
Men det, der er helt grotesk, er jo, at vi oplever, at mennesker, som er boligsøgende – og der er mange steder i landet, hvor man i den grad er i bekneb for at finde sig en bolig – at vi ser, hvordan folk bruger adskillige tusinder af kroner på det.
Kontant kunne vise det konkret, og vi så også et eksempel, hvor man fra Kontants side havde prøvet at lave sådan en, jeg havde nær sagt fupnetside, hvor det var nemt at tjene 100.000 kr. på et døgn.
Jeg føler lidt, at det et fint svar, jeg har fået, men hvad mere vil ministeren gøre?
Eva Kjer Hansen (V), 2006-05-17:
Der spørges til min holdning til snyd med boligannoncer, og det skal jeg gøre helt klart.
Forretningsmetoder baseret på snyd tager jeg kraftig afstand fra.
Jeg har intet tilovers for forretningsfolk, der baserer deres forretningskoncept på at opnå økonomisk vinding ved at vildlede deres kunder.
Af samme grund har vi jo i Folketinget for lang tid siden vedtaget forskellige love, der netop skal beskytte forbrugere m.v. i sådanne tilfælde.
Og det er jo så politiet, der skal sørge for, at disse love anvendes efter hensigten.
For politiet kan det være relevant at vurdere de forretningsmetoder, som blev beskrevet i DR’s program Kontant den 9. maj, i forhold til forskellige lovområder.
F.eks. vil det være relevant for politiet at vurdere de omtalte hjemmesider i forhold til dusørreglerne i lejelovgivningen, som jeg har ansvaret for.
På det punkt er lejeloven ganske klar.
Det har Byretten i København også bekræftet i en dom fra 2004, hvor indehaveren af en boligportal blev idømt en bøde for at have formidlet lejeboliger mod betaling.
Men det ville også kunne være relevant for politiet at vurdere de beskrevne hjemmesider i forhold til markedsføringsloven, og der ville også kunne være grund til at se på de fremgangsmåder, som hjemmesiderne benytter sig af i forhold til straffelovens forbud mod bedrageri.
Så som spørgsmålet er formuleret, og her tænker jeg særlig på, at spørgeren har anvendt ordet snyd, må jeg forstå spørgsmålet således, at man særlig ønsker min holdning til den omstændighed, at de beskrevne hjemmesiders virksomhed er på kant med straffeloven.
Lissa Mathiasen (S), 2006-05-17:
Jeg vil godt i den her omgang gribe fat i, at ministeren siger, det er noget for lejerorganisationerne.
Mener ministeren, at det er lejerorganisationer, det vil altså sige udlejere og lejere, der skal komme med svarene på det her?
Finder ministeren, at det er en rimelig måde at løse det her på eller give et svar på?
Udlejere oplever, at annoncer med deres lejligheder bliver stjålet fra f.eks. Den Blå Avis og lagt ud på nettet uden deres viden og uden deres ønske.
Det betyder, at boligsøgende betaler penge for at søge på lejligheder, som reelt slet ikke er udbudt, som reelt slet ikke er til rådighed.
Hvad er ministerens holdning til den beskrevne form for snyd med boligannoncer, som tilsyneladende er en meget indtægtsgivende trafik for dem, der udbyder på nettet?
Eva Kjer Hansen (V), 2006-05-17:
Jeg er rigtig glad for, at vi bl.a. i satspuljeregi bliver enige om også at prioritere efteruddannelse.
Det har vi f.eks. gjort i forlængelse af anbringelsesreformen, hvor alle får tilbud om at komme på efteruddannelse.
Men jeg har også et projekt kørende på demensområdet, for nu at nævne det, hvor der over hele landet bliver tilbudt efteruddannelseskursus i at håndtere de konflikter, der kan opstå, og nedbringe omfanget af magtanvendelse.
Jeg er meget enig i, at det er vigtigt med nogle gode, uddannede medarbejdere, og at der også er nogle efteruddannelsestilbud.
Det lægger vi stor vægt på fra regeringens side.
Men samtidig er vi da også nødt til at vide, hvad det rent faktisk er, vi gør i forhold til den enkelte borger.
Og jeg forstod, at fru Lise von Seelen faktisk bakkede op om, at der skulle være dokumentation.
Hermed sluttede spørgsmålet.
Lise von Seelen (S), 2006-05-17:
Jeg vil så godt gøre opmærksom på, at borgmester Mads Lebech netop har udtalt, at han synes, det er så ærgerligt, at de ressourcer, der er i kommunerne, og som skulle gå til socialt arbejde, er bundet til administrative opgaver langt hen ad vejen.
Jeg nævner Mads Lebech, fordi han ikke er socialdemokrat, for det her skulle jo nødig være sådan noget med kammerateri.
Så der er altså folk ude i marken af borgerlig observans, som synes, at administrationen og det bureaukratiske fylder alt for meget.
Der er også fremskridtsorienterede erhvervsfolk, som bruger helt andre ledelsesprincipper end kontrol og registreringer, som bruger veluddannet arbejdskraft og satser på efteruddannelse og videreuddannelse for derved at hæve kvaliteten.
Kunne socialministeren forestille sig at slække lidt på kontrollerne for i stedet at få mere efteruddannelse og flere spidskompetencer, så man kan hæve kvaliteten i forhold til borgeren?
Det kan godt koste lidt penge, men finansministeren vil jo godt give lidt mere råderum.
Eva Kjer Hansen (V), 2006-05-17:
Vi kan fremhæve meget andet, men tager vi nu f.eks. vores bevillinger på ældreområdet, har den her regering jo øget dem markant, først med 500 mio. kr., og så har vi jo også her i år haft en pulje på 450 mio. kr., som kommunerne har kunnet søge om.
Rigtig mange kommuner har søgt for at investere i håndholdte computere.
De håndholdte computere gør, at der kommer mere kvalitet i hjemmeplejen.
Medarbejderne er rigtig glade for dem, men det, der er væsentligt i forhold til den her diskussion, er, at man der sparer en masse administrativt arbejde, en masse bureaukrati og dermed frigør tid til det, det hele drejer sig om, nemlig pleje og omsorg for de ældre.
Så regeringen sørger jo lige præcis for at tage de initiativer, der kan spare bureaukrati, spare administration og sørge for at få mere overskud til det væsentlige, nemlig det, der berører borgerne direkte.
Lise von Seelen (S), 2006-05-17:
Jamen det er dog utroligt, at socialministeren opfatter, at det med ambitionerne, man kan have, som regel foregår her i salen, når vi taler om det.
Hvis man bevæger sig ud i virkeligheden, møder man jo mennesker, borgere, der møder det sociale system, medarbejdere, lokalpolitikere, som siger, at de bliver mødt med krav om registreringer.
Jeg synes, det er fint, at man laver dokumentation.
Men det, jeg spurgte om, var rent faktisk, om man kunne tilføre systemet de ressourcer, der skulle til for at udføre administrationen, sådan at de socialt uddannede folk kan få mulighed for at arbejde med de sociale opgaver og dermed øge kvaliteten i den sociale opgave sammen med borgeren.
Det er der hårdt brug for.
Eva Kjer Hansen (V), 2006-05-17:
Jeg er sådan meget overrasket over, at fru Lise von Seelen nu ligesom kaster grums på, at vi stiller større krav til dokumentation og effektmåling.
Jeg havde faktisk den opfattelse, at der var bred politisk enighed om, at vi fremover skal sikre, at den hjælp, vi yder på det sociale område, er noget, der hjælper, fordi vi ved, hvad vi gør, og fordi vi ved, at det har en gunstig effekt.
Og derfor er jeg dybt forundret over, at der nu bliver kastet grums på det fra Socialdemokraternes side, for jeg synes faktisk, det er meget væsentligt at arbejde videre med det.
Jeg vil så gerne minde om, at om nogen har den her regering jo haft store ambitioner på det sociale område, har gennemført rigtig mange ting og har også øget de økonomiske bevillinger væsentligt på forskellige områder inden for det sociale felt i de senere år.
Lise von Seelen (S), 2006-05-17:
Hvis man lytter efter, hvad folk, der arbejder på de tunge sociale områder, fortæller, siger de, at de seneste år under denne regering har de fået mange skemaer, registreringer og indberetninger, der skal foretages, og den tid, der går hermed, går fra det egentlige sociale arbejde.
Med de mange ledige stillinger og dermed et savn af det fagligt kompetente personale på socialforvaltningerne kunne ministeren så med et udvidet økonomisk råderum forestille sig at udvide mulighederne for at udnytte den faglighed ved at sige: O.k., vi får mulighed for at tilføre noget mere administrativ hjælp, så de folk, der er uddannet til socialt arbejde, ikke skal sidde og lave alle de skemaer og indberetninger, som de gør i dag?
Eva Kjer Hansen (V), 2006-05-17:
Vi skaber jo kvalitetsforbedringer hele tiden, og vi har netop et meget højt ambitionsniveau.
Men lad mig lige kommentere finansministerens udmelding i Politiken den 6. maj.
Det, finansministeren slår fast, er, at 2010-planen kører videre, men at der er etableret et ekstra råderum på 2 mia. kr., og at det råderum skal anvendes til investering i mere forskning, uddannelse og iværksætteri.
Helt konkret foreslår regeringen at etablere en globaliseringspulje, som skal vokse med 2 mia. kr. om året fra 2007 til 2010 og med 1 mia. kr. hvert år derefter, så vi i 2015 har fået et samlet løft i investeringerne på 13 mia. kr.
Globaliseringspuljen er et centralt element i arbejdet på at sikre, at Danmark i fremtiden kan opretholde et højt velfærdsniveau som i dag.
Det er jo som bekendt sådan, at den danske økonomi lige nu er historisk stærk, og derfor har vi netop mulighed for at lægge en langsigtet strategi for området.
Det er i øvrigt også forudsætningen for, at der også på længere sigt er mulighed for at hjælpe samfundets svage og udsatte grupper, altså at sikre nogle kvalitets- og velfærdsforbedringer på det sociale område for alle.
Lise von Seelen (S), 2006-05-17:
Vi kunne den 6. maj i år læse i Politiken, at i den velfærdsservice, vi skal se i årene fremover, vil finansministeren gerne skabe ekstra råderum.
Under det forrige spørgsmål kunne vi jo høre, at ministeren ikke rent umiddelbart synes, der er lagt op til, at råderummet inden for det sociale område skal udvides, så kvaliteten kan hæves.
Eva Kjer Hansen (V), 2006-05-17:
Jeg takker spørgeren for at gøre opmærksom på de ting, jeg har sagt, men jeg skal dog sige, at det med de 24 timer har jeg ikke været inde på.
Det, jeg har sagt, er, at vi tit og ofte hører om kommuner, der bryster sig af, at de kan få en byggesag hurtigt igennem, og gid der også ville være kommuner, der vil bryste sig af, at de kan få en børnesag hurtigt og kvalificeret igennem.
Jeg ønsker, at kommunalpolitikerne prioriterer området, sætter politisk fokus på det og er interesserede i at sørge for, at der bliver taget ordentlig hånd om de børn og unge, som har problemer.
Det er også derfor, vi nu stiller nogle skærpede krav med anbringelsesreformen og bl.a. siger, at der skal udarbejdes en sammenhængende børnepolitik i kommunerne for at få kommunalbestyrelsesmedlemmerne til at tage stilling til, hvilke indsatser de rent faktisk gør for børn og unge.
Jeg tror, det er afgørende, at vi får politikerne til at være mere bevidst om deres ansvar over for de udsatte børn og unge, så de prioriterer sådan, at forvaltningen kan magte de forskellige opgaver, den møder i dagligdagen.
Hermed sluttede spørgsmålet.
Lissa Mathiasen (S), 2006-05-17:
»Hvad er ministerens holdning til det beskrevne snyd med boligannoncer i DR 1 Kontant tirsdag den 9. maj 2006, hvor uskyldige mennesker optræder som udlejere af ledige lejligheder, og hvor boligsøgende franarres store pengebeløb?«
Eva Kjer Hansen (V), 2006-05-17:
Jeg mener ikke, det vil være en løsning at stramme yderligere, for der står helt klart, at det ikke er tilladt at tage betaling for formidling af boliger.
Men for at følge op på det, når der er nogle sager, så er der altså nogle, der skal anmelde dem, så der kan blive efterforsket.
Det er derfor, jeg så kraftigt opfordrer folk til at anmelde, men også lejerorganisationerne til at gå ind og være med til enten at bistå eller at sørge for, at de her sager bliver anmeldt.
Lissa Mathiasen (S), 2006-05-17:
»Hvad agter ministeren at foretage sig for at komme det snyd med boligannoncer til livs, som er beskrevet i DR1 Kontant tirsdag den 9. maj 2006?«
Nu har vi hørt ministeren til det foregående spørgsmål give det svar, at det efter ministerens bedste vurdering klart er i strid med straffeloven, det er klart ulovligt.
Så spørger jeg en gang til: Finder ministeren det ikke rimeligt, at ministeren, når der foregår noget, der er klart ulovligt, som fagminister bør gribe ind?